Ninsori de proporții în Spania: poliția și serviciile de urgență au fost obligate să intervină.
O ninsoare severă a cuprins regiunea Asturias din Spania. Prima echipă de salvare a fost blocată de o a doua ninsoare. Un om a murit și altul este dispărut.
Dacă nouă ne lipsește zăpada, în Spania sunt zone în care deja au apărut probleme din cauza ninsorilor abundente.În Leon, în regiunea Asturias, a nins prea mult în primele zile din an. Atât de mult încât poliția spaniolă și serviciile de urgență au fost obligate să localizeze și să salveze mai multe persoane prinse de viscol. Echipa care a fost chemată să deszăpezească a fost blocată de o nouă cădere de zăpadă.Potrivit autorităților, unul dintre muncitori a fost recuperat mort, iar celălalt este încă dispărut. Alte patru persoane și un minor au fost, de asemenea, salvate din două vehicule prinse de ninsoare.